FC Dinamo Bukurešť

**FC Dinamo Bukurešť** je rumunský profesionálny futbalový klub so sídlom v hlavnom meste Bukurešť. Tím pôsobí v najvyššej národnej klubovej súťaži Superliga României. Klub bol založený v roku 1948 a svoje domáce zápasy hráva na štadióne Arcul de Triumf s kapacitou 8 207 miest.

## História klubu
Klub bol založený v máji 1948, keď klub Unirea Tricolor Bukurešť, tím z prvej ligy, prevzalo ministerstvo vnútra. Klub bol zlúčený s tímom Ciocanul Bukurešť, tím zo Superliga României. Do konca sezóny sa Ciocanul nazýval Dinamo A zatiaľ čo Unirea bola pomenovaná ako Dinamo B. Na konci sezóny Dinamo B zostúpilo a o rok neskôr, keď sa vrátili do najvyššej ligy bolo bývalá Unirea presťahovaná do Brašova a neskôr do Klužu a Bacau, čím položilo základy pre neskorší tím FCM Bacău.

V roku 1955 sa Dinamu podarilo prvýkrát vyhrať majstrovský titul. O rok na to debutovali v Európskom pohári a boli prvým rumunským klubom, ktorý hral v tejto súťaži. Úspechy klubu ďalej pokračovali. V roku 1962 získali ďalší titul a o dva roky neskôr dokonca double (titul a pohár). V sezóne 1963/64 sa v Európskom pohári predstavili proti Realu Madrid. V Bukurešti na Stadionul Național prišlo 100 000 divákov. Zápas skončil prehrou domácich 1:3. V roku 1965 oslávili štvrtý titul v rade. V sezóne 1973/74 narazili v Európskom pohári na severoírsky klub Crusaders pričom doma zvíťazili 11:0 čo je stále najväčším víťazstvom v histórii Ligy majstrov.

V roku 1982 klub oslavoval už svoj desiaty titul v lige a v rovnakom roku získalo aj pohár. V sezóne 1983/84 sa Dinamo dostalo do semifinále Európskeho poháru, keď postupne prešlo cez fínsky klub Kuusysi, nemecký klub Hamburger SV a sovietsky tím Dinamo Minsk. Stali sa prvým rumunským klubom v semifinále tejto súťaže. V semifinále už ale nestačili na anglický Liverpool.

Príchodom nového tisícročia sláva klubu opadla. V sezóne 2006/07 získali svoj 18. titul v lige a zároveň je to ich zatiaľ posledný titul v Superliga României. S počtom 18 titulov sú však druhým najúspešnejším klubom v lige.

### Rivalita
Najväčšiu rivalitu má klub s najúspešnejším rumunským klubom Steaua Bukurešť. Ich zápasy sa nazývajú aj Večné derby. Oba kluby sa tešia najväčšej popularite v Rumunsku a reakcie ich fanúšikov na nesúvisiace zápasy na štadióne aj inde sú rovnako silné. Rivalitu má klub aj s Rapidom Bukurešť. V 90. rokoch panovala medzi nimi tvrdá konkurencia o titul majstra.

## Úspechy klubu

* **[[Superliga României]] (18x)**
** **Víťaz**: 1955, 1961–62, 1962–63, 1963–64, 1964–65, 1970–71, 1972–73, 1974–75, 1976–77, 1981–82, 1982–83, 1983–84, 1989–90, 1991–92, 1999–2000, 2001–02, 2003–04, 2006–07
* **[[Cupa României]] (13x)**
** **Víťaz**: 1958–59, 1963–64, 1967–68, 1981–82, 1983–84, 1985–86, 1989–90, 1999–2000, 2000–01, 2002–03, 2003–04, 2004–05, 2011–12
* **[[Cupa Ligii]]**
** **Víťaz**: 2016/17
* **[[Supercupa României]] (2x)**
** **Víťaz**: 2005, 2012
* Európsky pohár / Liga majstrov UEFA
** Semifinále: 1983/84
* Pohár víťazov pohárov UEFA
** Semifinále: 1989/90

## Dinamo Bukurešť v európskych súťažiach

## Slávni hráči klubu
* Cornel Dinu (v klube pôsobil 17 rokov a prispel k šiestim titulom)
* Dudu Georgescu (najlepší strelec histórie klubu, za 10 sezón strelil 207 gólov)
* Ionel Dănciulescu (355 zápasov v klube)

## Referencie

## Externé odkazy
* Oficiálna stránka

## Zdroj

Kategória:Rumunské futbalové kluby
Kategória:Futbalové kluby založené v 1948
Kategória:Šport v Bukurešti